Den Vest-Sjællandske Avis, 1824-06-14
Aarhuus, den 7de Junii. Paa Hs. Majestæt Kongens Reise igiennem Jylland indtraf Allerhøistsamme i Kolding, Løverdagen den 5te dennes, om Eftermiddagen Kl. 3 1/2, hvor Hs. Majestæt Kongen da strax begav sig til Raadhuset og eftersaae Byens occonomiske Regnskaber, saavelsom Magistratens, Byefogdens, de tilgrændsende Herreders og øvrige Embedsmænds Protokoller og Regnskaber. Endvidere bleve Fængslerne efterseete, tilligemed Brandvæsenet, Borgervæbningen o. s. v., hvorefter Hs. Majestæt med Allerhøistsammes Følge begav sig til Veile, hvor Ankomsten var Kl. henimod 8. - J Veile behagede det Hs. Majestæt Kongen at aftræde hos Amtmanden, hvor der blev overnattet og den følgende Dag efterseet: 1) Byens Skole, hvor den indbyrdes Underviisning med Held er indført. 2) Byens og de tilgrændsende Herreders Embedspro. tokoller og Regnskaber, saavelsom Byens Fængsler. 3) Brandanstalterne og Borgervæbningen. 4) Kirken og Kirkegaarden. 5) Den til en nye Havns Anlæg udseete Plads. 6) Den udenfor Byens søndre Port anlagte Granplantage, saavelsom Byens søndre Marks Jorder, der nu, efter allerhøiste Resolution, skal komme under Udskiftning, og 7) Byens Hospital. – Jntet kan sammenlignes med den Opmærksomhed og Deeltagelse, hvormed Hs. Majestæt, uden at skaane sig for de dermed forbundne Anstrængelser, Selv undersøger og efterseer enhver Gienstand, der er vigtig for det Offentlige undtagen de Glædesyttringer og Taknemmeligheds=Følelser, som Kiøbstædernes og Landets Beboere kappes om at vise Hs. Majestæt, der saa aldeles hengiver sig for sit Folk. - En dobbelt Festdag var det os igaar da det forundtes os, at see vor Drot og Fader hos os. Over to Decennier ere henvundne, siden Han giæstede os. Alt i Løverdags begyndte her at vorde muntert. Her indtraf Fyenske Jnfanteriergiment, under den commanderende General i Nørrejylland, Generalmajor v. Castonier, Ridder af Dannebrogen, og tredie Jydske Jnfanterieregiment fra Aalborg under Oberst v. Sammes. Giennem Byen passerede samme Dag Fyenske Regiment lette Dragoner under Hs. Excellence Generallieutenant, Greve Ahlefeldt-Laurvigen, Storkors og Dannebrogsmand. Mangfoldige Fremmede vare ankomne, blandt den Deres Durchlauchtigheder Hertugen og Prinsen af Augustenborg, samt Prins Frederik Wilhelm af HessenPhilipsthal. - Pindsemorgen hilstes med ualmindelig Glæde. Et nyt og forunderligt Liv var dragen ind i vor stille Bye. Bygningerne i alle de Gader, hvorigiennem Toget skulde gaae, vare udsmykkede med Guirlander og Krandse af Grønt og Blomster; grønne Porte hvælvede sig over Gaderne; Kongens Navnetræk og adskillige sindrige Emblemer og Jndskrifter vare anbragte paa flere Steder; Gaderne selv vare tildeels bestrøede med Grønt, og Byen syntes ligesom forvandlet til en Løvsal. Mindebroen var i Besynderlighed smukt decoreret; Flag og Vimpler varede paa Skibene; Himlen var reen, ingen Skye formørknede den, ligesaalidet som vor undersaatlige Glæde. - Stiftsbefalingsmanden modtog Hs. Majestæt ved Amtets Grændse; Hs. Høihed Prins Frederik Ferdinand med sit hele Officeercorps, samt en Eskadron af sit her garnisonerende Dragonregiment, saavelsom og de samtlige Prinser og Generaler vare dragne Allerhøistsamme imøde til Viby. Saasnart Monarken var kommen til denne Landsbye, begyndte man, paa givet Signal, at ringe med Byens Klokker. Ved Mindebroen paraderede Borgervæbningens fire Korpser med vaiende Faner og klingende Spil. Kl. 8 1/2 naaede Hs. Majestæt Porten, i en Wienervogn trukken af 6 hvide Heste. Hs. Excell., Overhofmarskal Hauch, Ridder af Elephanten &c., sad ved Hs. Kongelige Majestæts Side. Ved Porten bødes Hs. Majestæt velkommen af Byens Magistrat og elegerede Borgere. Ethvert Forsøg paa at beskrive den Jubel, hvormed Hs. Majestæt blev hilset af denne Stads Jndvaanere, vilde være et forgiæves Arbeide. Skingrende Jubel lød mod Himlen. J sin Henrykkelse vilde Folket spænde Hestene fra den elskede Fyrstes Vogn, men Han frabad sig det, og kjørte videre, ledsaget af utallige Hurraraab. J Havnen hvor Hs. Majestæt kiørte tæt forbi, laae et pyntelig udsmykket Skib, fra øverst til nederst var besat med Matroser, hvis Fryderaab gav Gienlyd vidt omkring. J de Gaader, hvorigiennem Toget gik, vrimlede det af Tilskuere, hvidklædte Damer svang Tørklæder udaf Vinduerne og bragte Kongen deres glade Velkomsthilsen. Allerhøistsamme hilste igien til begge Sider, huldrigt som Han pleier, og steg af i Hs. Excell., Geheimeconferentsraad, Baron de Güldencrones Gaard paa Torvet, hvor alle Regimenters Stabsofficerer, Byens og Omegnens geistlige og verdslige Embedsmænd samt andre Honoratiores modtoge Hs. Majestæt, der, til Alles hiertelige Glæde, befandt sig i allerhøieste Velgaaende. – Omtrent Kl. 10 fandt et nyt festlig Optog Sted. Officererne af de herværende Regimenter ankom for Kongens Gaard, og, svingende blussende Fakler over deres Hoveder, afsang til Regimenternes Janitscharmuk Frøken Jessens Nationalsang, hvorpaa de, hver især, traadte hen under det aabne Vindue, hvori Monarken viiste sig, og nedlagde deres Fakler, der, liig et Offerbaal, vedbleve at brænde en Time efter. - Hele Byen var illumineret paa det høitideligste. De offentlige Bygninger: Raadstuen, Cathedralskolen, Skuespilhuset, saavelsom mange private Bygninger vare prydede med Transparenter, som fremviiste Symboler og Jndskrifter, der udtrykte Undersaatternes loyale Følelser for deres Konge. Jmorges Kl. 8 var Hs. Majestæt allerede paa Torvet, og lod de herværende tre Regimenter defilere forbi Sig, forinden de begave sig i Kirke. Allerhøistsamme tilligemed Prindserne og den Kongelige Svite bievaanede Gudstienesten i Domkirken, hvor Hs. Høiærværdighed Biskop Dr. Birch, Ridder af Dannebrogen, i sin Prædiken udviklede, hvorlunde den christelige Religion hævder den høieste Rang blandt Guds Foranstaltninger til Menneskehedens Fuldkommenhed. - Efter Gudstienesten bleve Adskillige stædt til Audientse hos Hs. Majestæt, som derpaa efter Taffelet holdt Specialrevne, hvormed Allerhøistsamme vedbliver i Morgen og paa Onsdag.